**Jukka Ässä** on tamperelaisen **Jukka Salmisen** perustama popyhtye. Yhtye on julkaissut kaksi albumia, *Mitäs tässä* vuonna 2012 sekä *Ihmisten jälkeen* vuonna 2014. Jukka Salminen on aiemmin julkaissut kaksi englanninkielistä albumia Tapes-nimellä (*Tapes*, 2006, sekä *Aloha!*, 2008).

Lisäksi Salminen on soittanut Samae Koskisen Taikabändissä *Elossa*-albumin aikaan, Tigerbombsissa 2004–2007, Laurilassa (Boyhood 2007), Astrid Swan & The Drunk Loversissa (2009), Steel Mammothissa, Grillin' Willie & The Vegetariansissa.

Albumit
-------

*Mitäs tässä* -esikoisalbumilta julkaistiin ensimmäisenä singlenä "Eläköön amatöörit", joka oli pienoinen radiohitti ainakin Radio Novalla ja Yle Radio Suomessa. Albumi valittiin myös YleX:n viikon albumiksi julkaisun kynnyksellä. Pehmeä suomenkielinen pop-musiikki loi innostunutta mielenkiintoa.

*Ihmisten jälkeen* on oman kuvauksensa mukaan "elämänmakuinen, hitikäs ja rehellinen kooste 30 ja risat -sukupolven elämästä". Sanoituksista vastaavat Salmisen lisäksi muun muassa Anna Puu ja Iisa Pykäri (Regina). Albumin on äänittänyt Jukka Puurula, miksannut Teemu Into ja tuottanut Jukka Salminen.

*Ihmisten jälkeen* -albumista sanottua:

"Jukka Ässä liukuu toisella levyllään indierockista suomipopin puolelle – käsitteen hyvässä merkityksessä. Ihmisten jälkeen on alkuvuoden raikkain, velmuilevasti vakavin ja ajankohtaisin suomenkielinen poplevy." Mikko Aaltonen / Image

"Raikas kokonaisuus on ensimmäinen ajatus, joka nousee tästä Jukka Salmisen johtaman poppoon toisesta albumista. Ihmisten jälkeen pohtii elämää ja kuolemaa noin kolmikymppisen näkövinkkelistä. Optimistirock soi kirkkaana ja iskelmällisenä." Saara Pakarinen / Me Naiset

"Jukka Ässä kääntää alakulon iloksi ja laskevat sointukulut nostattavaksi meiningiksi. Erinomaisen bändin kanssa koottu Ihmisten jälkeen sisältää radiosiistejä popraitoja ja oivia kuvauksia hetkistä." Markku Makkonen / Aamulehti

Kokoonpano
----------

* Jukka Salminen – laulu, kitara (2009–)
* Ville Wacklin – kitara (2011–)
* Tommi Salminen – kosketinsoitin (2009–)
* Antti Hietala – rummut (2011–)
* Tommy Fast – bassokitara (2013–)

### Entiset jäsenet

* Ville Pirinen – kosketinsoitin, Auvo-kasetti (2009–2012)
* Jarkko Heiniö – kitara (2009–2011)
* Mikko Valo – bassokitara (2009–2013)
* Sami Nissinen – kosketinsoitin (2012–2013)
* Anssi Rasmus – kosketinsoitin (2013)

Diskografia
-----------

* *Mitäs tässä*  (2012, Gaea Records)
* *Ihmisten jälkeen*  (2014, Gaea Records)

Lähteet
-------

1. 1 2 3 4  Juhani: Nouseva suomalaistrubaduuri tarjoaa leppoisan levyn syysmasennuksen ehkäisyyn *YleX*.  8.10.2012. Viitattu 21.4.2014.
2. ↑  Jälleen kotimaista lauluntekijälaatua: Jukka Ässä hallitsee kaihoisan herkistelyn *Rumba*.  13.3.2012. Viitattu 21.4.2014.
3. ↑  Peltoniemi, Mikko: Jukka Ässä on rehellisen positiivisesti perhekeskeinen *Akaan seutu*.  12.3.2013. Viitattu 21.4.2014.
4. ↑  Roth, Mika: Jukka Ässä: Ihmisten jälkeen *Desibeli.net*.  7.2.2014. Viitattu 21.4.2014.
5. ↑  Alanen, Asko: Jukka Ässä: Ihmisten jälkeen (Gaea).  *Soundi*, 2014, nro 1. Artikkelin verkkoversio. Viitattu 21.4.2014.
6. ↑  Jukka Ässä : Ihmisten jälkeen *Levykauppa Äx*. Viitattu 21.4.2014.

Aiheesta muualla
----------------

* Virallinen kotisivu (Arkistoitu – Internet Archive)
* / Jukka Ässä Facebookissa